wickkiey/tamil-wikipedia-chunked huggingface dataset:
# ஜான் பிளேம்சுடீடு

## வாழ்க்கை

பிளேசுடீடு இங்கிலாந்தில் உள்ள டெர்பிசயரின் டென்பையில் பிறந்தார். இவரது தந்தi சுட்டீபன் பிளேம்சுடீடு. இவரது தாயார் மேரிசுபாடுமன். இவர் டெர்பையில் உள்ள இலவசப் பள்ளியில் படித்தார். பிறகு டெர்பையின் புனித பீட்டர் பேராயத்தின் டெர்பை பள்ளியில் கல்விகற்றார். இவரதுப் தந்தயார் இப்பள்ளிக்கு அருகில் அரைவை ஆலை வைத்திருந்தார். அப்போது பெரும்பாலான பள்ளி ஆசிரியர்கள் தூய்மைவாதிகளாக இருந்தனர். அன்றைய இலக்கியம் படிக்க தேவையான இலத்தீனில் பிளேம்சுடீடு நல்ல புலமை பெற்றிருந்தார். வரலாற்றில் ஆர்வம் கொண்டிருந்தார். பள்ளிக்கல்வியை இவர் 1662 மேவில் முடித்துள்ளார்.  
இவருக்கு டெர்பை பள்ளி ஆசிரியர் கேம்பிரிட்ஜில் உள்ள இயேசு கல்லூரிக்கு பரிந்துரை செய்திருந்தும் தொடர்ந்த உடல்நலமின்மையால் சில ஆண்டுகள் காலந்தாழ்த்தி சேர வேண்டியதாயிற்று. இந்நிலையில் இவர் தந்தையாரின் வணிகத்துக்கு உதவி செய்துள்ளார். இவரது தந்தையார் இவருக்கு எண்ணியலில் பயிற்சி தந்துள்ளார். பதின்ம எண் பயிற்சியும் அளித்துள்ளார். இது இவருக்கு கணிதவியலிலும் வானியலிலும் மிகுந்த ஆர்வத்தைத் தந்துள்ளது. இவர் 1662 ஜூலையில் பதின்மூன்றாம் நூற்றாண்டு யொகான்னசு தெ சாக்ரொபோசுகோ அவர்களின் *De sphaera mundi*எனும் நூலை ஆர்வமுடன் படிக்கத் தொடங்கியுள்ளார்..இவர் 1662 செப்டம்பர் 12 இல் முதல்சூரிய ஒளிமறைப்பை நோகியுள்ளார். 1663 தொடக்கத்தில் தாமசு பேல் அவர்களின் . *The Art of Dialling* எனும் நூலை படித்தார். இது இவருக்குச் சூரியக்கடிகையில் ஆர்வத்தைத் தூண்டியுள்ளது. இவர் 1663 கோடையில், இவர் விங்கேட் அவர்களின் *Canon* எனும் ந்நுலையும் வில்லியம் ஆகுடிரெடின் *Canon* எனும் நூலையும் தாமசு சுட்டிரப்பின் *Art of Dialling* எனும் நூலையும் படித்துள்ளார். அத்ர்ர்நேரத்தில் தாமசு சுட்டிரீட்டின் *Astronomia Carolina, அல்லது வான்கோள இயக்கங்களுக்கான புதிய கோட்பாடு* எனும் நூலும் கரோலின் அட்டவணைகளும் இவருக்குக் கிடைத்துள்ளது). இவர் தம் சூழலில் இருந்த வானியலாளர்களோடு தொடர்பு வைத்திருந்தார். இவரில் வில்லியம் இலிட்ச்போர்டும் அடங்குவார். இலிட்ச்போர்டின் நூலகத்தில் ஜான் காடுபரியின் வானியல் அட்டவணைகள் உள்ள கணிய நூலும் செருமையா அராக்சு அவர்களின் வானியல் அட்டவணைகளும் இருந்தன. செருமையா தன்22 ஆம் அகவையிலேயே 1641 இல் இறந்துவிட்டார். நியூட்டனைப் போலவே இவரும் செருமையா அராக்சு அவர்களின் நூலைப் பெரிதும் உயர்வாக்க் கருதியுள்ளார்.
# கோபால்கஞ்ச் மாவட்டம், வங்காளதேசம்

**கோபால்கஞ்ச் மாவட்டம்** (Gopalganj district) தெற்காசியாவின் தெற்கு வங்காளதேசத்தின் டாக்கா கோட்டத்தில் அமைந்துள்ளது. இம்மாவட்டம் வங்காள தேசத்தின் மாவட்டங்களில் அறுபத்தி நான்கு மாவட்டங்களில் ஒன்றாகும். 1,490 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை 11,72,415 ஆகும். இம்மாவட்டத்தின் நிர்வாகத் தலைமையிடம் **கோபால்கஞ்ச்** நகரம் ஆகும்.
இம்மாவட்டத்தின் வடக்கில் பரித்பூர் மாவட்டம், தெற்கில் பிரோஜ்பூர் மாவட்டம் மற்றும் பேகர்ஹாட் மாவட்டமும், கிழக்கில் மதாரிபூர் மாவட்டம் மற்றும் பரிசால் மாவட்டங்களும் மற்றும் மேற்கில் நராயில் மாவட்டம் எல்லைகளாக உள்ளது. கோபால்கஞ்ச் மாவட்டத்தின் நிர்வாக வசதிக்காக ஐந்து துணை மாவட்டங்களாகப் பிரிக்கப்பட்டுள்ளது.
# கோபால்கஞ்ச் மாவட்டம், வங்காளதேசம்

## மாவட்ட நிர்வாகம்

### துணை மாவட்டங்கள்

1468.74 சதுர கிலோ மீட்டர் பரப்பளவு கொண்ட கோபால்கஞ்ச் மாவட்டத்தை நிர்வாக வசதிக்காக கோபால்கஞ்ச், கோடலிபரா, காசியானி, முக்சுத்பூர் மற்றும் துங்கிபரா என ஐந்து துணை மாவட்டங்களாகப் பிரிக்கப்பட்டுள்ளது.
# கோபால்கஞ்ச் மாவட்டம், வங்காளதேசம்

## மாவட்ட நிர்வாகம்

### உள்ளாட்சி அமைப்புகள்

மேலும் இம்மாவட்டத்தில் கோபால்கஞ்ச், துங்கிபரா, கோடலிபரா மற்றும் முக்சுத்புர் என நான்கு நகராட்சி மன்றங்களும், அறுபத்தி எட்டு ஊராட்சி ஒன்றியங்களும், 889 கிராமங்களும் உள்ளது.
# கோபால்கஞ்ச் மாவட்டம், வங்காளதேசம்

## மக்கள் தொகையியல்

2011-ஆம் ஆண்டின் மக்கள் தொகை கணக்கெடுப்பின் படி, கோபால்கஞ்ச் மாவட்டத்தின் மொத்த மக்கள் தொகை 11,72,415 ஆகும் அதில் ஆண்கள் 8,77,868 மற்றும் பெண்கள் 5,94,547 ஆகவும் உள்ளனர். பாலின விகிதம் நூற்ய் ஆண்களுக்கு, 97 பெண்கள் என்ற அளவில் உள்ளது. மக்கள் தொகை அடர்த்தி ஒரு சதுர கிலோ மீட்டருக்கு 798 நபர்கள் வீதம் உள்ளனர். எழுத்தறிவு விகிதம் 58.10% ஆகும். அஞ்சல் சுட்டு எண் 8100 ஆகும். இம்மாவட்டம் மூன்று நாடாளுமன்ற தொகுதிகளைக் கொண்டுள்ளது. ஆண்டு சராசரி மழை அளவு 2105 மில்லி மீட்டராகும். சராசரி தட்ப வெப்பம் 25.50˚ செல்சியஸ் ஆகும்.
# கோபால்கஞ்ச் மாவட்டம், வங்காளதேசம்

## பொருளாதாரம்

மதுமதி, பழைய குமார், ககோர், பாகியார், பில்ருத், காளிகங்கா, தோங்கிகால், திக்னார், பக்டா, குசியாரா, மதுப்பூர், சியால்டா மற்றும் சந்தா ஆறுகள் இம்மாவட்டத்தில் பாய்வதால் நெல், கரும்பு, சணல், எண்ணெய் வித்துக்கள், காய்கறிகள், பழத்தோட்டங்கள் அதிக அளவில் பயிரிடப்படுகிறது.
# கோபால்கஞ்ச் மாவட்டம், வங்காளதேசம்

## கல்வி நிலையங்கள்

கோபால்கஞ்ச் மாவட்டம் இருபத்தி ஒன்று கல்லூரிகளையும், 181 உயர்நிலைப் பள்ளிகளையும், 790 துவக்கப் பள்ளிகளையும் கொண்டுள்ளது. பிற முக்கிய கலை, அறிவியல், தொழில் நுட்பம் மற்றும் சமயக் கல்வி மையங்கள்: வங்கபந்து சேக் முஜிபுர் ரகுமான் அறிவியல் மற்றும் தொழில் நுட்ப பல்கலைக்கழகம், வங்கபந்து பல்கலைக்கழக கல்லூரி, கௌஹார்தங்கா மதராசா, சேக் பசிலாதுன்னிசா அரசு பெண்கள் கல்லூரி, ஹாஜி லால் மியா நகரக் கல்லூரி, எஸ். எம். மாடல் அரசு உயர்நிலைப் பள்ளி, சேக் ரஸ்சல் ஆதரவற்றோர் குழந்தைகள் பயிற்சி மற்றும் மறுவாழ்வு மையம், வங்கபந்து ஏழ்மை ஒழிப்பு பயிற்சி வளாகம், சேக் ஹசினா மகளிர் பள்ளி மற்றும் கல்லூரி ஆகும்.
# கோபால்கஞ்ச் மாவட்டம், வங்காளதேசம்

## போக்குவரத்து

நாட்டின் தலைநகரம் டாக்காவிலிருது ஐந்து மணி நேர பேருந்து பயண தூரத்தில் கோபால்கஞ்ச் உள்ளது. டாக்கா – குல்னா நெடுஞ்சாலை கோபால்கஞ்ச் வழியாக செல்வதால் நாட்டின் பிற மாவட்டங்கள் சாலை வழியாக இணைக்கப்படுகிறது. மேலும் ஆறுகள் வழியாக பெரிய படகுகள் பயணிகளையும், சரக்குகளையும் ஏற்றி செல்கிறது.
# கோபால்கஞ்ச் மாவட்டம், வங்காளதேசம்

## சமயம்

கோபால்கஞ்ச் மாவட்டம் 356 தொழுகைப் பள்ளிவாசல்களும், 359 இந்துக் கோயில்களும், 250 கிறித்தவ தேவாலயங்களும் கொண்டுள்ளது.
# ரேனோலி

**ரேனோலி** *(Ranoli)* என்பது இந்தியாவின் குசராத்து மாநிலத்தில் இருக்கும் வடோதரா நகரிலுள்ள ஒரு கணக்கெடுப்பில் உள்ள ஊர் ஆகும்.
# ரேனோலி

## மக்கள் தொகையியல்

2001 ஆம் ஆண்டின் இந்திய மக்கள்தொகைக் கணக்கெடுப்பின் படி ரேனோலி நகரத்தின் மக்கள்தொகை 11,057 நபர்கள் ஆகும். இம்மக்கள்தொகையில் 54% நபர்கள் ஆண்கள் மற்றும் 46% நபர்கள் பெண்களாவர். ரேனோலி நகரத்தின் எழுத்தறிவு சதவீதம் 74% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 60% நபர்கள் ஆண்கள் மற்றும் 40% நபர்கள் பெண்களாவர். கராச்சியா நகர மக்கள் தொகையில் 12% நபர்கள் 6 வயதுக்கு கீழ் உள்ளவர்களாகும்.
# நந்தேசரி ஐ.என்.ஏ

**நந்தேசரி ஐ.என்.ஏ** *(Nandesari INA )* என்பது இந்தியாவின் குசராத்து மாநிலத்தில் இருக்கும் வடோதரா நகரிலுள்ள ஒரு நகரமும் தொழிற்சாலைப் பகுதியுமாகும்.
# நந்தேசரி ஐ.என்.ஏ

## மக்கள் தொகையியல்

2001 ஆம் ஆண்டின் இந்திய மக்கள்தொகைக் கணக்கெடுப்பின் படி நந்தேசரி ஐ.என்.ஏ நகரத்தின் மக்கள்தொகை 2,815 நபர்கள் ஆகும். இம்மக்கள்தொகையில் 54% நபர்கள் ஆண்கள் மற்றும் 46% நபர்கள் பெண்களாவர். நந்தேசரி ஐ.என்.ஏ நகரத்தின் எழுத்தறிவு சதவீதம் 73% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 78% நபர்கள் ஆண்கள் மற்றும் 67% நபர்கள் பெண்களாவர். நந்தேசரி ஐ.என்.ஏ நகர மக்கள் தொகையில் 17% நபர்கள் 6 வயதுக்கு கீழ் உள்ளவர்களாகும்.
# இரால்ப் ஆழ்சர் ஆல்ப்பர்

** இரால்ப் ஆழ்சர் ஆல்ப்பர் (Ralph Asher Alpher)** (பிப்ரவரி 3, 1921 – ஆகத்து 12, 2007) ஓர் அமெரிக்க வானியலாளரும் அண்டவியலாளரும் ஆவார்.
# இரால்ப் ஆழ்சர் ஆல்ப்பர்

## தகைமைகளும் விருதுகளும்

ஆல்ப்பரும் இராபெர்ட்டு எர்மனும் 1993 இல் அமெரிக்கத் தேசிய அறிவியல் கல்விக்கழகத்தின் என்றி திரேப்பர் பதக்கத்தைப் பெற்றனர். இவர்களுக்கு அமெரிக்க மெய்யியல் கழகம் 1975 இல் மெகல்லானிய முன்முனைவு விருதை வழங்கியது. இவர்களுக்குப் பெல்ஜியம் அறிவியல் கல்விக்கழகம் ஜியார்ஜெசு வாண்டர்லிண்டன் பரிசை வழங்கியது. இவர்களுக்கு நியூயார்க் அறிவியல் கல்விக்கழகமும் பிலடெல்பியா பிராங்ளின் நிறுவனமும் தகவுறு விருதுகளை வழங்கியுள்ளன. மேலும்,அண்டப் பின்னணிக் கதிர்வீச்சு ஆய்வுப் பணிகளுக்காக இரண்டு இயற்பியல் நோபல் பரிசுகள் வழங்கப்பட்டன. ஒன்று, 1978 இல் ஆர்னோ பெஞ்சியாசுக்கும் இராபெர்ட்டு வில்சனுக்கும் இரண்டாவது, 2006 இல் ஜான் மத்தேருக்கும் ஜார்ஜ் சுமூட்டுக்கும் வழங்கப்பட்டன. ஆல்ப்பருக்கு 2005 இல் தேசிய அறிவியல் பதக்கம் வழங்கப்பட்டது. இது இவருக்கு "அணுக்கருத்தொகுப்பில் ஆற்றிய அரிய பணிகளுக்காகவும் புடவி விரிவுறும்போது விட்டுச் சென்ற அண்ட நுண்ண்லைக் கதிர்வீச்சுப் பின்னணியின் முன்கணிப்புக்காகவும், பெருவெடிப்புக் கோட்பாட்டுக்கான கணிதப் படிமத்தை உருவாக்கித் தந்தற்காகவும்" வழங்கப்பட்டதாக தேசிய அறிவியல் கழகம் கூறியுள்ளது. இப்பதக்கம், ஆல்ப்பர் உடல் நலிவால் பயணம் செய்ய இயலாமையால், இவரது மகன் விக்டரிடம் 2007 ஜூலை 27 இல் அமெரிக்க அரசத்தலைவர் ஜார்ஜ் புழ்சு அவர்களால் கையளிக்கப்பட்டது. ஆல்ப்பர் தொடர்ந்த உடல்நலிவால் 2007 ஆகத்து 12 இல் இறந்தார். இவர் 2007 பிப்ரவரி மாதம் கீழே விழுந்து இடுப்பு உடைந்தமையால் உடல்நலம் சீர்கெட்டுள்ளது.
# இரால்ப் ஆழ்சர் ஆல்ப்பர்

## பிற வாழ்க்கைப்பணிகள்

ஆல்ப்பர்1955 இல் பொதுமின்குழும ஆராய்ச்சி, புத்துருவாக்க்க மையத்தில் ஒரு பதவியில் சேர்ந்தார். தொடக்க காலத்தில் இவரது பணியாக விண்வெளியில் இருந்து வளிமண்டலத்தில் மீள நுழையும் ஊர்திகளின் (காட்டாக, ஏவுகல மீள்நுழைவு) சிக்கல்களைப் பற்றி ஆய்வதாக அமைந்தது. மேலும், இவர் அப்போது பொது மின்னோடி ஆராய்ச்சி ஆய்வகத்துக்கு வந்து பணிபுரிந்த இராபெர்ட்டு எர்மனுடன் இணைந்து அண்டவியல் சிக்கல்களைப் பற்றியும்வ ஆய்ந்தார். இறுதியாக, அண்ட நுண்ணலைப் பின்னணி கதிர்வீச்சின் நிலவல் உறுதி செய்யப்பட்டது. என்றாலும் இதைப் பல வானியலாளர்களாலும் கதிர்வீச்சு வானியலாளர்களாலும் முன்னரே நோக்கியிருந்தனர்.  
இவர் நியூயார்க்கில் உள்ள சுசெனக்டாடியில் இருந்த யூனியன் கல்லூரியில் இயற்பியல், வானியல் துறையின் தகவுறு ஆராய்ச்சிப் பேராசிரியராக 1987 முதல் 2004 வரை இருந்துள்ளார். அப்போது இவர் மீளவும் ஆய்விலும் கல்வி பயிற்றுவித்தலிலும் ஈடுபடலானார். இக்காலம் முழுவதுமே இவர் சம ஆய்வாளர் மீள்பார்வையிடும் ஆய்விதழ்களில் தொடர்ந்து ஆய்வுக் கட்டுரைகளை வெளியிட்டு வந்தார் பொதுமக்கள் ஒலிபரப்புகளிலும் முனைப்பாக சமுதாயப் பணிகளிலும் ஈடுபட்டும் வந்துள்ளார். ஆல்ப்பர் 1987 முதல் 2004 வரை டடுலி வான்காணக இயக்குநராகவும் விளங்கினார்.  
இவருக்கு 1986 இல் ஜார்ஜ் வாழ்சிங்டன் பல்கலைக்கழகம் தகவுறு முன்னாள் மாணவர் சாதனை விருது வழங்கியது. இவர் குறிப்பிடத்தக்க அனைத்துக் கல்வித்தகுதிகளையும் இரவில் படித்தபோது பெற்றும், பகலில் நாவாய்த்துறை, ஜான் ஆப்கின்சு பயன்முறை இயற்பியல் ஆய்வகம் ஆகியவற்றில் பணிபுரிந்தும் வந்துள்ளார். இவர்2004 இலிருந்து யூனியன் கல்லூரியில் தகைமைப் புலவல்லுனராகவும் டடுலி வான்காணக இயக்குநராகவும் சேர்ந்தார். இவர் யூனியன் கல்லூரியில் இருந்தும் இரென்செலாவேர் பல்தொழில்நுட்ப நிறுவனத்தில் இருந்தும் தகவுறு முனைவர் பட்டங்களைப் பெற்றுள்ளார். இவர் 2005 இலிருந்து தன் இறப்புவரை, டடுலி வான்காணக இயக்குநராகவும் நியூயார்க், சுசெனெக்டாடி யூனியன் கல்லூரி உயர்தகைமை இயற்பியல், வானியல் துறைப் பேராசிரியராகவும் இருந்தார்,
# இரால்ப் ஆழ்சர் ஆல்ப்பர்

## அறிவியல்பணிசார் கண்ணோட்டம்

டிசுகவரி இதழுக்கான நேர்காணலில் ஆல்ப்பர் ஜோசப் தெ அகனேசியிடம், * அறிவியலில் ஈடுபடுவதற்கு இரண்டு காரணங்கள் உள்ளன. ஒன்று, மாந்தரின அறிவுப் பெட்டகத்துக்குப் பங்குபற்றும் அறவுணர்வு. மற்றொன்று தம் சம ஊழியப் பங்களிப்பாளர்களுக்கு நிறைவளித்தல். இதுவே எளிய உண்மை.*  
ஆல்ப்பர் 1980 இல் தன் மகன் விக்டருக்கு அவனது உயர்கல்வி மேற்கொள்வது, எவரையும் நிறைவுகொள்ளச் செய்வதற்காக மட்டுமே அமைதல் கூடாது. மாறாக, அவர் விக்டரிடம், " நீ அன்றாடம் செய்யும் பணிகள் இன்பமும் நிறைவும் முதலில் உனக்குத் தரவேண்டும். ஏனெனில், உன்னை யாரும் பாராட்டவோ முதுகில் தட்டிக் கொடுத்துக் கொண்டோ இருக்கமாட்டார்கள்" எனக் கூறியுள்ளார். அதுவரை, ஆல்ப்பர் அமெரிக்க மெய்யியல் கழகத்திலும் பெலிஜியம் அறிவியல் கல்விக்கழகத்திலும் பிராங்ளின் நிறுவனத்திலும் அண்டவியலில் மூன்று விருதுகள் மட்டுமே பெற்றிருந்தார். இவை அனைத்துமே இவரது 50 ஆம் அகவைக்குப் பின்னரே வாய்த்தவை (விக்டர் ஆல்ப்பருக்கான சொந்த தொடர்பாடல், ஜூலை, 7, 2011).
# இரால்ப் ஆழ்சர் ஆல்ப்பர்

## சொந்த வாழ்க்கையும் பார்வைகளும்

இவர் யூதக் குடும்பத்தில் வளர்க்கப்பட்டாலும், பிறகு அறியொணாவாதியாகி, தன்னை ஒரு மாந்தநேயராகக் கருதினார்.  
இவர் சமுதாயத் தொண்டு செயல்பாடுகளில் முனைப்பாக ஈடுபட்டார். குறிப்பாக, நியூயார்க் மாநிலச் சிறுவர் சாரணராக விளங்கினார். அல்பானி-சுசெனெக்டாடி பகுதியில், இவர் WMHT-TV எனும் தொலைக்காட்சி, WMHT-FM எனும் ஒலிபரப்பு அமைப்புகளை உருவாக்கினார். இவை மீ உயர் அலைவெண், பண்பலை ஆகிய அலைவரிசைகளில் ஒலிபரப்பை நிகழ்த்தின. இவர் சுசெனெக்டாடி பகுதியின் சீர்திருத்த அமைப்பான இராபியில் இருந்து விலகியதும், இவர்நியூயார்க் சுசெனெக்டாடி பகுதி யூதக் குடும்பங்களின் ஒற்றுமைச் சமூகத்தில் 1950 களிலும் 1960 களிலும் ஈடுபட்டார். இந்தக் குழுவில் செல்வாக்கு பெற்ற சமய ஒழுங்குமுறைகளைக் கண்டிப்பாகப் பின்பற்றியவரான வில்லியம் ஜே. கோல்டும் ஒருவராவார்.  
அந்த யூத ஒற்றுமைக் குழுவின் தலைவராக இருந்த பிறகு, அங்கு கோல்டு விலகிய பின்னர், அதில் இவருக்கு இருந்த ஈடுபாடு குறையலானது. இவரது மகளாகிய ஆரியத் தன் கல்லூரியைச் சேர்ந்த ஒரு மரபான யூதரை மணந்தார். இரால்ப் ஆல்ப்பர் தன் மனைவி உலூயிசின் இறப்புச் சடங்குகளைக் கவனமாக 2004 இல் யூதமரபைப் பின்பற்றி நிறைவேற்றினார். இவர் 2007 இல் இறந்தபோது முறையாக அனைத்து யூதமரபுச் சடங்குகளையும் தன் இறப்புக்குப் பின்பும் பின்பற்றிச் செய்யும்படி தன் மகனுக்கு வேண்டுகோள் முன்னமே விடுத்துள்ளார். இவரது சமயப் பண்பாட்டுத் தழுவலைக் குறித்து 2015 வரையில் இறுதித் தகவலேதும் இனங்காணப் படவில்லை; என்றாலும், தான் ஒரு யூத அறிஞர் என்பதற்கு எதிர்ப்பேதும் தெரிவித்ததில்லை. இவர் சிறுவர் சாரண இயக்கத்தில் முனைப்பாக ஈடுபட்டு, வல்லூறு(பருந்து) சாரணர் தகைமை எய்தினார். ( இவரது விக்டர் என்ற மகனுங்கூட சாரணராக இத்தகைமையை எய்தியுள்ளார். )சாரணராகச் சூள் எடுப்பதிலும் இவர் சிக்கல் எதையும் உணரவில்லை(விக்டர் எசு. ஆல்ப்பருக்கு வந்த சொந்தக் கடிதத் தொடர்பு, பிப்ரவரி 3, 2007).
# நந்தேசரி

**நந்தேசரி** *(Nandesari )* என்பது இந்தியாவின் குசராத்து மாநிலத்தில் இருக்கும் வடோதரா நகரிலுள்ள ஒரு கணக்கெடுப்பில் உள்ள ஊர் ஆகும்.
# நந்தேசரி

## மக்கள் தொகையியல்

2001 ஆம் ஆண்டின் இந்திய மக்கள்தொகைக் கணக்கெடுப்பின் படி நந்தேசரி நகரத்தின் மக்கள்தொகை 7,259 நபர்கள் ஆகும். இம்மக்கள்தொகையில் 53% நபர்கள் ஆண்கள் மற்றும் 47% நபர்கள் பெண்களாவர். நந்தேசரி நகரத்தின் எழுத்தறிவு சதவீதம் 72% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 80% நபர்கள் ஆண்கள் மற்றும் 62% நபர்கள் பெண்களாவர். நந்தேசரி நகரத்தின் மக்கள் தொகையில் 13% நபர்கள் 6 வயதுக்கு கீழ் உள்ளவர்களாகும்.
நந்தேசரி நகரம் வேதிச் தொழிற்சாலைகள் நிறைந்த நகரமாகும். குசராத்தின் முதலாவது கற்காரை சாலைகள் அமைக்கப்பட்ட நகரமாக இது உள்ளது.
# மைமன்சிங் மாவட்டம்

**மைமன்சிங் மாவட்டம்** (Mymensingh district) தெற்காசியாவின் வங்காளதேசத்தின் அறுபத்தி நான்கு மாவட்டங்களில் ஒன்றாகும். இம்மாவட்டத்தின் நிர்வாகத் தலமையிட நகரம் மைமன்சிங் நகரம் ஆகும்.
# மைமன்சிங் மாவட்டம்

## மாவட்ட எல்லைகள்

இம்மாவட்டத்தின் வடக்கில் இந்தியாவின் மேகாலயா மாநிலத்தின் காரோ மலைகளும், தெற்கில் காஜிப்பூர் மாவட்டமும், கிழக்கில் நேத்திரகோணா மாவட்டம் மற்றும் கிஷோர்கஞ்ச் மாவட்டங்களும், மேற்கில் செர்பூர் மாவட்டம், ஜமால்பூர் மாவட்டம் மற்றும் தங்கயில் மாவட்டம் எல்லைகளாக உள்ளது.
# மைமன்சிங் மாவட்டம்

## நிர்வாகம்

மைமன்சிங் மாவட்டம் 1787-இல் நிறுவப்பட்டது. நிர்வாக வசதிக்காக இம்மாவட்டம் பாலுக்கா, திரிஷால், ஹலுகாட், முக்தாகச்சா, தோபௌரா, புல்பாரியா, கப்பர்கான், கௌரிப்பூர், ஈஸ்வர்கஞ்ச், நந்தாய்ல், புல்பூர், தாரகந்தா என பனிரெண்டு துணை மாவட்டங்களாகப் பிரிக்கப்பட்டுள்ளது
# மைமன்சிங் மாவட்டம்

## நிர்வாகம்

### உள்ளாட்சி அமைப்புகள்

மேலும் வலுக்கா, கௌரிபூர், முக்தாகாச்சா, நந்தயில், புல்பாரியா, ஈஸ்வர்கஞ்ச், புல்பூர், கப்பர்கான், மைமன்சிங் சதர் மற்றும் திரிஷல் என பத்து நகராட்சி மன்றங்கள் உள்ளது. மேலும் மைமன்சிங் மாவட்டத்தில் 146 ஊராட்சி ஒன்றியங்களும், 2,692 கிராமங்களும் கொண்டுள்ளது.
# மைமன்சிங் மாவட்டம்

## மக்கள் தொகையியல்

2011-ஆம் ஆண்டின் மக்கள் தொகை கணக்கெடுப்பின் படி, மைமன்சிங் மாவட்ட மக்கள் தொகை 51,10,272 ஆக உள்ளது. அதில் ஆண்கள் 25,39,124 ஆகவும் மற்றும் பெண்கள் 25,71,148 ஆகவும் உள்ளனர். பாலின விகிதம் நூறு ஆண்களுக்கு 99 பெண்கள் என்ற விகிதத்தில் உள்ளது. மக்கள் தொகை அடர்த்தி ஒரு சதுர கிலோ மீட்டர் பரப்பில் 1163 வீதம் உள்ளனர். எழுத்தறிவு 43.50% ஆகும்.  
மைமன்சிங் மாவட்ட அஞ்சல் சுட்டு எண் 2200 ஆகும். இம்மாவட்டத்தில் பதினொன்று நாடாளுமன்ற மக்களவைத் தொகுதிகள் உள்ளது.
# மைமன்சிங் மாவட்டம்

## புவியியல்

4363.48 சதுர கிலோ மீட்டர் பரப்பளவு கொண்ட மைமன்சிங் மாவட்டத்தின் வடக்கில் காரோ மலைக் காடுகளும், தெற்கில் சமவெளிகளும் கொண்டது. மாவட்டத்தின் சராசரி தட்ப வெப்பம் 12 முதல் 33 ° செல்சியசும், சராசரி ஆண்டு மழைப் பொழி 2,174 மில்லி மீட்டர் ஆகும். இம்மாவட்டத் தலைமையிட நகரமான மைமன்சிங் பழைய பிரம்மபுத்திரா ஆற்றின் கரையில் உள்ளது.
# மைமன்சிங் மாவட்டம்

## பொருளாதாரம்

மைமன்சிங் மாவட்டத்தில் பழைய பிரம்மபுத்திரா ஆறு, பனார் ஆறு, தானு ஆறு, கங்ஷா ஆறு, ஜெனாய் ஆறு, தாளேஷ்வரி ஆறு மற்றும் மொஹாரி முதலிய ஆறுகள் பாய்வதால் நெல், சணல், கோதுமை, கரும்பு, தானியங்கள், வெற்றிலை, கத்தரிக்காய், காளிபிளவர், காய்கறிகள் மற்றும் எண்ணெய் வித்துக்கள் பயிரிடப்படுகிறது.
# மைமன்சிங் மாவட்டம்

## மைமன்சிங் நகரம்

பிரம்மபுத்திரா ஆற்றின் மேற்கு கரையில் உள்ள மைமன்சிங் நகரத்தில் வங்காள தேச வேளாண்மைப் பல்கலைக்கழகம் உள்ளது. மேலும் ஜாதிய கபி காஜி நஸ்ரூல் இசுலாம் பல்கலைக்கழகம், மைமன்சிங் பொறியியல் கல்லூரி, ஆசிரியர் பயிற்சி கல்லூரி, ஆனந்த மோகன் கல்லூரி மற்றும் இரண்டு மருத்துவக் கல்லூரிகளும் உள்ளது.
# வெங்கனூர் விருத்தகிரீசுவரர் கோயில்

**வெங்கனூர் விருத்தகிரீசுவரர் கோயில்** பெரம்பலூர் மாவட்டத்தில் உள்ள சிவன் கோயிலாகும்.
# வெங்கனூர் விருத்தகிரீசுவரர் கோயில்

## அமைவிடம்

பெரம்பலூர் மாவட்டத்தில் வேப்பந்தட்டை வட்டத்தில் வெங்கனூர் என்னுமிடத்தில் அமைந்துள்ளது.
# வெங்கனூர் விருத்தகிரீசுவரர் கோயில்

## இறைவன், இறைவி

இக்கோயிலின் மூலவராக விருத்தகிரீசுவரர் உள்ளார். இறைவி பாலாம்பிகை மற்றும் விருத்தாம்பிகை ஆவார். கோயிலின் மரம் வன்னி ஆகும். மணிமுத்தா நதியின் கிளையான ஸ்வேதா நதி இக்கோயிலின் தீர்த்தமாகும்.
# வெங்கனூர் விருத்தகிரீசுவரர் கோயில்

## அமைப்பு

கருவறை பிரணவ மந்திரமான ஓம் என்ற வடிவில் அமைந்துள்ளது. மூலவர் சுயம்புவானவர். திருவுருவத்தையும், அருவுருவத்தையும் ஒரே இடத்திலிருந்து தரிசிக்கின்ற வாய்ப்பு உள்ளது. இக்கோயில் ஒலி எழுப்பும் தூண்களைக் கொண்டுள்ளது. சிவப்பிரகாச சுவாமிகள் இக்கோயிலைப் பாடியுள்ளார்.
# வெங்கனூர் விருத்தகிரீசுவரர் கோயில்

## திருவிழாக்கள்

பிரதோஷம், பௌர்ணமி, சிவராத்திரி, நவராத்திரி, சோமவார உற்சவம், தை பூசம் போன்றவை இக்கோயிலில் நடைபெறும் திருவிழாக்களாகும்.
# திருவாலந்துறை சோளீசுவரர் கோயில்

**திருவாலந்துறை சோளீசுவரர் கோயில்** என்பது பெரம்பலூர் மாவட்டம், திருவாலந்துறை என்ற ஊரில் உள்ள ஒரு சிவன் கோயிலாகும்.
# திருவாலந்துறை சோளீசுவரர் கோயில்

## அமைவிடம்

இக்கோயில் பெரம்பலூர் மாவட்டத்தில் திருவாலந்துறை என்னுமிடத்தில் அமைந்துள்ளது. காரியானுதுறை, திருவாலந்துறை, திருமாந்துறை, ஆடுதுறை, திருவட்டத்துறை, திருவரத்துறை, முடவன் துறை என்று துறைகள் சப்தத் துறைகளாக அழைக்கப்படுகின்றன. அவற்றில் இவ்விடமும் ஒன்றாகும்.
# திருவாலந்துறை சோளீசுவரர் கோயில்

## இறைவன், இறைவி

இக்கோயிலின் மூலவராக சோளீசுவரர் உள்ளார். இவர் தோளீசுவரர் என்றும் அழைக்கப்படுகிறார். இறைவி பெரியநாயகிஆவார்.
# திருவாலந்துறை சோளீசுவரர் கோயில்

## சிறப்பு

திருமாலும், பிரம்மாவும் தம் ஐயங்களை தீர்த்துக்கொண்ட இடமாக இக்கோயில் கருதப்படுகிறது. சேலம் மாவட்டத்தில் உருவாகின்ற, ஸ்வேதா நதி, நீவா நதி என்றும் அழைக்கப்படும் வெள்ளாறு பரங்கிப்பேட்டையின் அருகே கடலில் கலக்கிறது. தீர்த்த யாத்திரையின்போது அருச்சுனன் தீர்த்தமலை அடிவாரத்தில் சிவ பூசைக்காக ஏற்பாடு செய்தபோது தண்ணீர் தேவைப்பட்டது. கண்ணனின் கருத்துப்படி மலையைத் துளைத்தான். அப்போது மலையிலிருந்து நீர் பெருகியது. பூசை நிறைவேறவே முடிவில் சிவன் அருச்சுனனுக்குக் காட்சி தந்தார்.
# திருவாலந்துறை சோளீசுவரர் கோயில்

## திருவிழாக்கள்

பிரதோஷம், சிவராத்திரி போன்றவை இக்கோயிலில் நடைபெறும் திருவிழாக்களாகும்.
# கோதண்டண்டராம சுவாமி கோவில் என்னும் ஆதித்தேஸ்வரம்: பள்ளிப்படை கோவில்

**கோதண்டண்டராம சுவாமி கோவில் என்னும் ஆதித்தேஸ்வரம்: பள்ளிப்படை கோவில்** ஆந்திரப் பிரதேச மாநிலம் சித்தூர் மாவட்டத்தில் உள்ள ஸ்ரீகாளஹஸ்தி மண்டலத்தில், புத்தூர் - திருக்காளத்தி செல்லும் பாதையில் திருக்காளத்திக்கு முன்னதாக அருகில் உள்ள தொண்டமானாற்றூர் (தொண்டமானாடு எனும் கிராமம் மிக அருகிலுள்ளது) பக்கத்தில் உள்ள பொக்கசம் பாளம் (தெலுங்கு: బొక్కసం పాలెం) கிராமத்தில் அமைந்துள்ள இந்து சமயக் கோவிலாகும். இவ்வூர் திருக்காளத்தியிலிருந்து 6 மைல் (9.66 கி.மீ.) தொலைவில் உள்ளது. இக்கோயில் ஒரு பள்ளிப்படைக் கற்றளி ஆகும். தொண்டமானாற்றூரில் இறந்த ஆதித்த சோழனின் அஸ்தியை புதைத்து அந்த இடத்தில் அவரது மகன் பராந்தக சோழனால் கட்டப்பட்ட பள்ளிப்படை இதுவாகும். இது தற்காலத்தில் கோதண்ட இராமேசுவரம் என்றும் ஆதித்தீசுவரம் என்றும் அழைக்கப்படுகிறது ஆந்திரப் பிரதேச அரசின் தொல்லியல் மற்றும் அருங்காட்சியகத் துறையால் பராமரிக்கப்பட்டுவரும் இக்கோவில் ஒரு நினைவுச்சின்னம் ஆகும்.
# கோதண்டண்டராம சுவாமி கோவில் என்னும் ஆதித்தேஸ்வரம்: பள்ளிப்படை கோவில்

## கோவில் அமைப்பு

ஊரின் நடுவே, கிழக்குப் பார்த்தவாறு அமைந்துள்ள, இக்கோவிலின் மூலவர் கோதண்டராம சுவாமி, அம்பிகை காமாட்சி அம்மை ஆவார். மூலவர் சிவலிங்கம் சதுர வடிவம் கொண்ட தனிக் கருவறையில் நிறுவப்பட்டுள்ளது. மூலவர் கோவில் விமானம், உபானம் முதல் பிரஸ்தாரம் வரையிலான உறுப்புகள் கருங்கல்லால் கட்டப்பட்டுள்ளன. சிகரம் உள்ளிட்ட மேற்கட்டுமானம் செங்கல் மற்றும் சுண்ணாம்புக் காரையில் கட்டப்பட்டுள்ளன. கருவறை அர்த்தமண்டபம் கொண்டு அமைந்த கட்டுமானம். வடபுறத்தின் திரிபட்ட குமுதப்படையில் ஒரு கல்வெட்டு காணப்படுகிறது. காமாட்சி அம்மன் சன்னதி, மூலவர் சன்னதிக்கு இடது புறம் கிழக்கு நோக்கி அமைந்துள்ளது. இது பிற்கால கட்டுமானம் ஆகும். அருகில் நவக்கிரக மேடை உள்ளது. விசாலமான இக்கோவில் வளாகம் செவ்வக வடிவச் சுற்று மதிற்சுவர் சூழ அகன்ற திருச்சுற்றுடன் காணப்படுகிறது. மூன்று நிலைகளுடன் கூடிய இராஜகோபுரம், பலிபீடம், நந்தி மண்டபம், கொடிமரம் எல்லாம் ஒரே நேர் கோட்டில் அமைந்துள்ளன.
# கோதண்டண்டராம சுவாமி கோவில் என்னும் ஆதித்தேஸ்வரம்: பள்ளிப்படை கோவில்

## வரலாறு

விஜயாலய சோழனின் (கி.பி.846-881) மகனாகிய முதலாம் ஆதித்த சோழன் (கி.பி.871-907) கி.பி. 907 ஆம் ஆண்டு தொண்டமானாற்றூர் என்னுமிடத்தில் இறந்து போனார். சோழ மன்னனின் மரணம் குறித்து “தொண்டைமானரூர் துஞ்சின உடையார்” என்ற அடைமொழியுடன் (epithet) உத்தம சோழனின் திருமால்புரம் (திருமால்பேர்) கல்வெட்டு (S.i.i. vol 3 no 142) பதிவு செய்துள்ளது. முதலாம் ஆதித்த சோழனின் அஸ்தியின் மீது முதலாம் பாரந்தக சோழன் தொண்டமாநாட்டில் எடுப்பித்த பள்ளிப்படைக் கோவிலாகும். இது முதலாம் ஆதித்த சோழன் என்ற கோதண்டராமனின் நினைவாக எழுப்பப்பட்டது. தொல்லியல் ஆய்வாளர் திரு. வெங்கய்யா இந்தத் தொண்டமானாற்றூரை ஸ்ரீ காளஹஸ்திக்கு அருகில் உள்ள தொண்டமாநாடு என்று அடையாளம் கண்டுள்ளார். இவ்வூரை "திருவேங்கடக் கோட்டத்து ஆற்றூர் நாட்டு தொண்டமான் பேராற்றூர்' என்று கல்வெட்டுக் குறிப்பிடுகிறது.  
பள்ளிப்படைக் கோவில்கள் பற்றிப் பேராசிரியர் கே.ஏ. நீலகண்ட சாஸ்திரி கூறியுள்ள கருத்து இங்கு குறிப்பிடத்தக்கது.  
“ஆதித்தீஸ்வரா தொண்டமாநாட்டில், முதலாம் பரந்தகனால் அவரது தந்தைக்குப் பள்ளிப்படையாக எழுப்பப்பட்டது; அரிஞ்சிகை ஈஸ்வரா மேல்பாடியில் முதலாம் இராஜராஜனால், ஆற்றூரில் மரணமடைந்த அரிஞ்சய சோழனை நினைவூட்டுவதற்காகக் கட்டப்பட்டது; இராமநாதன் கோயிலில் உள்ள பஞ்சவன்மாதேவீஸ்வரா முதலாம் இராஜேந்திர சோழனால் கட்டப்பட்டது. இவையெல்லாம் கவனத்தைக் கவர்கிற எடுத்துக்காட்டுகளாகும்.”
# கோதண்டண்டராம சுவாமி கோவில் என்னும் ஆதித்தேஸ்வரம்: பள்ளிப்படை கோவில்

## கல்வெட்டு

பிற்காலச் சோழர்கள் காலத்தில் ஸ்ரீ காளஹஸ்தி, தொண்டைமண்டலம் (ஜெயம்கொண்ட சோழமண்டலம்), திருவேங்கட கோட்டம், பெரும்பாணப்பாடி நாடு ஆற்றூர் வருவாய் பிரிவில் அடங்கிய ஊராக இருந்து வந்துள்ளது. இவ்வூர் வடபகுதி ஜெயம்கொண்ட சோழமண்டலத்தின் கஜானாவாகவும் திகழ்ந்துள்ளது. இதன் காரணமாகவே இவ்வூருக்கு பொக்கிஷம்பாளையம் என்ற பெயர் வந்ததாகத் தெரிகிறது. வசூலிக்கப்பட்ட வரியை வாங்கிச் செல்வதற்கு இங்கு வந்த முதலாம் ஆதித்த சோழன் காய்ச்சல் கண்டு கி.பி. 907 ஆம் ஆண்டு புரட்டாசி மாதம் கேட்டை நட்சத்திரத்தன்று இறந்துவிட்டான். ஆதித்த சோழனின் நினைவாக அவனது அஸ்தியின் மீது முதலாம் பராந்தக சோழனால் எழுப்பப்பட்டதுதான் இந்த கோதண்டராமேஸ்வரம் என்னும் ஆதித்தேஸ்வரம் என்ற பள்ளிப்படைக் கோவிலாகும்.  
கோண்டராமேஸ்வர சுவாமி கோவில் மூலவர் விமானத்தின் வடபுறத்தின் திரிபட்ட குமுதப்படையில் முதலாம் பராந்தக சோழனின் விரிவான 34 ஆம் ஆட்சியாண்டுக் கல்வெட்டு (=கி.பி. 941) ஒன்று கண்டறியப்பட்டுள்ளது.  
ஆதித்த சோழன் பிறந்த நட்சத்திரம் சதயம் ஆகும். எனவே சதய நட்சதிரத்து நாளிலும் ஒரு விழா எடுக்க வகை செய்யப்பட்டிருந்தது. கி.பி. 940 ஆம் ஆண்டு இந்த ஏற்பாடு செய்யப்பட்டது. ஆதித்தன் மறைந்த கேட்டை (18 ஆவது நட்சத்திரம் முதல்) ஆதித்தன் பிறந்த சதயம் (24 ஆவது நட்சத்திரம் வரை) ஏழு நாட்கள். ஸ்ரீ கோதண்டராமீஸ்வரமாகிய ஆதித்தீஸ்வரத்து மூலவருக்கு புரட்டாசி மாதம் (தமிழ்) கேட்டை நட்சத்திரம் தொடங்கி சதய நட்சத்திரம் வரை திருவிழா எடுப்பதற்கும் ஏழு நாட்களுக்கு உணவு அளிப்பதற்கும் ஏற்பாடு செய்யப்பட்ட செய்தியை முதலாம் பராந்தகனின் கல்வெட்டு பதிவு செய்துள்ளது. இக்கல்வெட்டு இந்த ஏழு நாள் விழாவை, தேவர்களின் தலைவனும், இடி மற்றும் மழையின் கடவுளுமான, இந்திரனுக்கு அர்ப்பணிக்குமாறு அறிவுறுத்துகிறது.
# ஜெஸ்சூர் மாவட்டம்

**ஜெஸ்சூர் மாவட்டம்** (Jessore District) தெற்காசியாவின் வங்காளதேசத்தின் அறுபத்தி நான்கு மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் **ஜெஸ்சூர்** நகரம் ஆகும். வங்கதேசத்தின் தென்மேற்கு பகுதியில் ஜெஸ்சூர் மாவட்டம் உள்ளது.
# ஜெஸ்சூர் மாவட்டம்

## எல்லைகள்

இம்மாவட்டம் வங்கதேசத்தின் மேற்கில் இந்தியாவின் எல்லைப்பகுதியில் அமைந்துள்ளது. இதன் தெற்கில் குல்னா மாவட்டம் மற்றும் சத்கிரா மாவட்டமும், கிழக்கில் மகுரா மாவட்டம் மற்றும் நராயில் மாவட்டமும், வடக்கில் ஜென்னைதா மாவட்டமும் எல்லைகளாக உள்ளது.
# ஜெஸ்சூர் மாவட்டம்

## மாவட்ட நிர்வாகம்

ஜெஸ்சூர் மாவட்டம் 1781-இல் நிறுவப்பட்டது. இம்மாவட்டம் நான்கு நகராட்சிகளையும், எட்டு துணை மாவட்டங்களையும், 92 ஊராட்சி ஒன்றியங்களையும், 1434 கிராமங்களையும் கொண்டுள்ளது.
# ஜெஸ்சூர் மாவட்டம்

## மாவட்ட நிர்வாகம்

### துணை மாவட்டங்கள்

ஜெஸ்சூர் மாவட்டத்தை நிர்வாக வசதிக்காக பாகெர்பரா, சௌகாச்சா, ஜெஸ்சூர் சதர், ஜிகர்கச்சா, கேசவப்ப்பூர், மணிராம்பூர், அபய்நகர், மற்றும் ஷெர்ஷா என எட்டு துணை மாவட்டங்களைக் கொண்டுள்ளது.
# ஜெஸ்சூர் மாவட்டம்

## மக்கள் தொகையியல்

2011-ஆம் ஆண்டின் மக்கள் தொகை கணக்கெடுப்பின் படி, ஜெஸ்சூர் மாவட்டத்தின் மக்கள் தொகை 27,64,547 ஆக உள்ளது. அதில் ஆண்கள் 13,86,293 ஆகவும், பெண்கள் 13,78,254 ஆகவும் உள்ளனர். பாலின விகிதம் நூறு ஆண்களுக்கு 101 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டருக்கு 1,060 வீதம் உள்ளனர். எழுத்தறிவு 56.50% விழுக்காடாக உள்ளது. 85.5% மக்கள் இசுலாமியர்களாகவும், 14.21% மக்கள் இந்துக்களாகவும் உள்ளனர்.
ஜெஸ்சூர் மாவட்டத்தின் அஞ்சல் சுட்டு எண் 7400 ஆகும்.  
இம்மாவட்டம் வங்காளதேச நாடாளுமன்றத்திற்கு ஆறு உறுப்பினர்களை தேர்தலில் தேர்ந்தெடுக்கிறது.
# ஜெஸ்சூர் மாவட்டம்

## பொருளாதாரம்

இம்மாவட்டத்தில் கபோதாக்கா, வெய்ரப், சித்திரா, ஹோரியோர், பேட்ரபோத்தி, தண்டரா, கோட்லா மற்றும் இசமோதி முதலிய ஆறுகள் பாய்வதால், இம்மாவட்டத்தில் வேளாண்மை செழித்து காணப்படுகிறது. இங்கு நெல், கோதுமை, கரும்பு, தென்னை, வாழை, வெற்றிலை, பருத்தி, சணல் முதலியவைகள் பயிரிடப்படுகிறது.
# ஜெஸ்சூர் மாவட்டம்

## போக்குவரத்து

கொல்கத்தா – டாக்கா நகரங்களை இணைக்கும், இந்தியாவின் அகல இருப்புப் பாதை ஜெஸ்சூர் மாவட்டம் வழியாக செல்கிறது.
# ஜெஸ்சூர் மாவட்டம்

## கல்வி

இம்மாவட்டதில் ஜெஸ்சூர் அறிவியல் மற்றும் தொழில்நுட்ப பல்கலைக்கழகம், ஜெஸ்சூர் மருத்துவக் கல்லூரி, மைக்கேல் ம்துசூதனன் கல்லூரி, இராணுவ மருத்துவக் கல்லூரி, பொறியியல் கல்லூரிகள், மற்றும் கலை மற்றும் அறிவியல் கல்லூரிகளும் உள்ளது.
# ஜெஸ்சூர் மாவட்டம்

## தட்ப வெப்பம்

ஜெஸ்சூர் மாவட்டத்தின் ஆண்டு சராசரி தட்ப வெப்பம் 9 முதல் 41° செல்சியசு வெப்பம் காணப்படுகிறது. ஆண்டு சராசரி மழைப் பொழிவு 1537 மில்லி மீட்டராக உள்ளது.
# இமாம் நஸாயீ

**இமாம் நஸாயீ** (Al-Nasā'ī ) பாரசீக இஸ்லாமிய அறிஞர், குறிப்பாக முஹதீத் ( ஹதீஸ் கலை அறிஞர் ) ஆவார்.. ஆறு முக்கிய ஹதீஸ்கள் தொகுப்புகளான ஸிஹாஹ் ஸித்தாவில் இவர் தொகுத்த அஸ்ஸுனனுஸ் சுஹ்ரா ஹதீஸ் நூல் மிகவும் நம்பகமான ஹதீஸ் தொகுப்பாக கருதப் படுகிறது..
# இமாம் நஸாயீ

## பிறப்பு

நஸா என்ற ஊரில் இ.நா 214 ( கி.பி. 829 ) வருடத்தில் பிறந்தார். நஸா என்ற நகரில் பிறந்தமையால்
அபூ அப்திர் ரஹ்மான் நஸாயீ என்று அழைக்கப்படுகிறார். ஷுஐப் என்பவர் இவர்களின் தகப்பனாராவார். இவரது இயற்பெயர் அஹ்மத்.
# இமாம் நஸாயீ

## கல்வி

இ.நா 230ஆம் ஆண்டு பதினைந்தாவது வயதை அடைந்த போதே குதைபா பின் சயீத் அவர்களிடம் பயிலுவதற்காக பயணம் செய்ய ஆரம்பித்தார்கள். அவரிடம் 14 மாதங்கள் தங்கினார்கள். இவர் எழுதிய அல்அஹாதீசுல் லிஆஃப் (பலகீனமான ஹதீஸ்கள்) என்ற புத்தகம் ஹதீஸ் துறையில் இவர் பெற்றிருந்த பாண்டித்துவத்தைக் காட்டுகிறது.  
இது மட்டுமின்றி மார்க்கச் சட்ட வல்லுனராகவும் திகழ்ந்துள்ளார்கள். இவர் காலத்தில் வாழ்ந்த அறிஞர்களை விட இமாம் நஸாயீ அவர்களே மார்க்கச் சட்டத்தை அதிகம் அறிந்தவராக இருந்தார் என இமாம் தாரகுத்னீ அவர்கள் கூறியுள்ளார். எகிப்து நாட்டிலும் ஹிமஸ் நாட்டிலும் மார்க்கத் தீர்ப்பு வழங்கும் பொறுப்பை ஏற்றார்கள்.
# இமாம் நஸாயீ

## கல்விக்காகப் பயணித்த ஊர்கள்

ஹுராஸான், ஈராக், ஜஸீரா, ஷாம், ஸஹுர், ஹிஜாஸ், எகிப்து.
# இமாம் நஸாயீ

## இவரது ஆசிரியர்கள்

குதைபா, இஸ்ஹாக பின் ராஹவைஹி, அஹ்மத் பின் மனீஃ, அலீ பின் ஹஜர், இமாம் அபூதாவூத், இமாம் திர்மிதி, அபூஹாதம், அபூசுர்ஆ, முஹம்மத் பின் யஹ்யா, முஹம்மத் பின் பஷ்ஷார் ஆகியோர். இவர்களில் பெரும்பாலோர் முகம்மது அல்-புகாரி மற்றும் முஸ்லிம் இப்னு ஹஜ்ஜாஜ் ஆகியோரின் ஆசிரியர்கள் ஆவர்.' இப்ராகிம் இப்னு யாகூப் இவரின் ஆசிரியர் ஆவார்.
# இமாம் நஸாயீ

## இவரது மாணவர்கள்

இப்னு ஹிப்பான், உகைலீ, இப்னு அதீ, அத்தவ்லாபீ, அத்தஹாவீ, அபூஉவானா, அத்தப்ரானி, இப்னு சின்னீ போன்ற பெரும் பெரும் அறிஞர்கள் இமாம் நஸயீ அவர்களிடம் மாணவர்களாகப் பயின்றுள்ளார்கள். இவர்களன்றி இன்னும் பலரும் உள்ளனர்.
# இமாம் நஸாயீ

## இவரது படைப்புகள்

அஸ்ஸுனனுஸ் சுஹ்ரா, அஸ்ஸுனனுல் குப்ரா, அல்குனா, அமலுல் யவ்மி வல்லய்லா, அத்தஃப்சீர், அல்லுஅஃபாஉ வல் மத்ரூகீன், தஸ்மியது ஃபுகஹாயில் அம்ஸார், இஷ்ரதுன்னிஸா ஆகியவை உட்பட 15 நூல்களை எழுதியுள்ளார். அவற்றில் 6 நூல்கள் அறிவியலை விளக்கும் ஹதீஸ் நூல்கள்.
# இமாம் நஸாயீ

## இறப்பு

இமாம் நஸாயீ 73 ஆம் வயதில் பாலத்தீனத்தில் 13 ம் தேதி சஃபர் மாதம் இ.நா 303 ( கி.பி. 915) இல் இறந்தார்.தாரகுத்னீ போன்ற சில அறிஞர்கள் மக்காவில் இறந்ததாகக் கூறுகின்றனர்.
# நவகாளி மாவட்டம்

**நவகாளி மாவட்டம்** (Noakhali district) தெற்காசியாவின் வங்காளதேசத்தின் அறுபத்தி நான்கு மாவட்டங்களில் ஒன்றாகும். வங்கதேசத்தின் தென்கிழக்கில் அமைந்த இம்மாவட்டம் சிட்டகாங் கோட்டத்தில் உள்ளது.
# நவகாளி மாவட்டம்

## நிலவியல்

4202 சதுர கிலோ மீட்டர் பரப்பு கொண்ட நவகாளி மாவட்டத்தின் வடக்கில் கொமில்லா மாவட்டமும், தெற்கில் வங்காள விரிகுடாவும், கிழக்கில் பெனி மாவட்டம் மற்றும் சிட்டகாங் மாவட்டமும், மேற்கில் லெட்சுமிபூர் மாவட்டம் மற்றும் போலா மாவட்டமும் எல்லைகளாக உள்ளது.  
மெகனா அற்றின் வடிநிலத்தின், வங்காள விரிகுடாவின் கடற்கரை கொண்ட இம்மாவட்டம் தொடர்ந்து கடல் அலைகளாலும், புயல் மற்றும் சூறாவளிக் காற்றாலும் ஆண்டு தோறும் பேரிடரை எதிர்கொள்கிறது.
# நவகாளி மாவட்டம்

## மாவட்ட நிர்வாகம்

நவகாளி மாவட்டம் ஒன்பது துணை மாவட்டங்கள், எட்டு நகராட்சிகள், 91 ஊராட்சி ஒன்றியங்கள், 937 கிராமங்களைக் கொண்டுள்ளது.
# நவகாளி மாவட்டம்

## துணை மாவட்டங்கள்

நவகாளி மாவட்டம் நவகாளி சதர், பேகம்கஞ்ச், சத்கில், கம்பெனிகஞ்ச், சென்பாக், ஹாத்தியா, கபீர்ஹத், சோனைமுரி மற்றும் சுபோர்னோ சார் என ஒன்பது துணை மாவட்டங்களைக் கொண்டுள்ளது.
# நவகாளி மாவட்டம்

## துணை மாவட்டங்கள்

### நகராட்சிகள்

இம்மாவட்டம் ஒரு நகராட்சி மன்றத்திற்கு ஒன்பது தொகுதிகள் வீதம் எட்டு நகராட்சிகளைக் கொண்டுள்ளது. அவைகள்; நவகாளி நகராட்சி, சௌமுஹானி நகராட்சி, சத்கில் நகராட்சி, போசுர்ஹாத் நகராட்சி, சென்பாக் நகராட்சி, கபீர்ஹாத் நகராட்சி மற்றும் சோனைமுரி நகராட்சிகள் ஆகும்.
# நவகாளி மாவட்டம்

## துணை மாவட்டங்கள்

### நாடாளுமன்றத் தொகுதிகள்

நவகாளி மாவட்டம் ஆறு நாடாளுமன்றத் தொகுதிகளைக் கொண்டுள்ளது.
# நவகாளி மாவட்டம்

## மக்கள் தொகையியல்

2011-ஆம் ஆண்டின் மக்கள் தொகை கணக்கெடுப்பின் படி, நவகாளி மாவட்டத்தின் மக்கள் தொகை 31,08,083 ஆக உள்ளது. அதில் ஆண்கள் 14,85,169 ஆகவும், பெண்கள் 16,22,914 ஆகவும் உள்ளனர். பாலின விகிதம் நூறு ஆண்களுக்கு 92 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டருக்கு 843 நபர்கள் வீதம் உள்ளனர். எழுத்தறிவு விகிதம் 51.30% ஆக உள்ளது. நவகாளி மாவட்டத்தின் அஞ்சல் சுட்டு எண் 3800 ஆகும்.
# நவகாளி மாவட்டம்

## பொருளாதாரம்

நவகாளி மாவட்டத்தில் மெக்னா ஆறு, டாகாதியா ஆறு, பெனி ஆறு, முகுரி ஆறு, செலொனெஹா ஆறு, பாபானிகஞ்ச் முதலிய வற்றாத ஆறுகள் பாய்வதால், நெல், சணல், கோதுமை, தென்னை, வெற்றிலை, கடலை, வெங்காயம், வெள்ளைப்பூண்டு, எண்ணெய்வித்துக்கள், பயறுகள் பயிரிடப்படுகிறது.
# நவகாளி மாவட்டம்

## சமயங்கள்

நவகாளி மாவட்டத்தில் இசுலாமியர் 95.42% ஆகவும், இந்துக்கள் 4.52% ஆகவும், கிறித்தவர்கள் மற்றும் பௌத்தர்கள் 0.05% ஆகவும் உள்ளனர். இம்மாவட்டத்தில் 4159 பள்ளிவாசல்கள், 239 இந்துக் கோயில்கள், 2 பௌத்த விகாரங்கள், 2 கிறித்தவ தேவாலயங்கள் உள்ளது.
# நவகாளி மாவட்டம்

## கல்வி

நவகாளி மாவட்டத்தில் 289 உயர்நிலைப் பள்ளிகள், 161 மதராசாக்கள், ஐந்து தொழில் நுட்ப பயிற்சி மையங்கள், 35 கல்லூரிகள், ஒரு மருத்துவ உதவியாளர் பயிற்சிப் பள்ளி, ஒரு மருத்துவக் கல்லூரி, ஒரு அறிவியல் மற்றும் தொழில் நுட்ப பல்கலைக்கழகம், ஒரு வேளாண்மைப் பயிற்சி நிறுவனம், ஒரு நெசவுப் பொறியியல் கல்லூரியும் உள்ளது.
# நவகாளி மாவட்டம்

## தட்ப வெப்பம்

நவகாளி மாவட்டத்தின் சராசரி தட்ப வெப்பம் 14.4 முதல் 33.6° செல்சியஸ் வரை உள்ளது. ஆண்டு சராசரி மழைப் பொழிவு 3,302 மில்லி மீட்டராகும்.
# நவகாளி மாவட்டம்

## முக்கிய நிகழ்வுகள்

### நவகாளிப் படுகொலைகள்

1946-ஆம் ஆண்டின் பிற்பகுதியில் தனி நாடு வேண்டி முஸ்லீம் லீக் விடுத்த அறைக்கூவலையடுத்து கிழக்கு வங்காளத்தில் கிளர்ந்து எழுந்த வன்முறை ஆகும். ஆங்கிலேய ஆட்சியிலிருந்து இந்தியா விடுதலை அடைவதற்கு முன்பு 1946, அக்டோபர்- நவம்பர் மாதங்களில் நவகாளி மாவட்டம் மற்றும் சிட்டகாங் மாவட்டங்களில் இந்து சமயத்தினருக்கு எதிராக பெரும் வன்முறை வெடித்தது. மகாத்மா காந்தி நவகாளி படுகொலைகளைத் தடுத்த நிறுத்த நவகாளி மாவட்டத்தின் அறுபது கிராமங்களுக்குப் பயணம் மேற்கொண்டார்.
# வன உயிர் பாதுகாப்புச் சட்டம், 1972

**வன உயிர் பாதுகாப்புச் சட்டம், 1972** *(Wildlife Protection Act, 1972 )* 1972 இந்தியப் பாராளுமன்றத்தால் இயற்றப்பட்ட ஒரு சட்டமாகும். இச்சட்டம் வன உயிர்களான விலங்குகள், பறவைகள், பூச்சிகள், தாவரங்கள் முதலியவற்றை பாதுகாக்கின்றது. 1972 ஆம் ஆண்டிற்கு முன்னால் இந்தியாவில் ஐந்து தேசியப் பூங்காக்கள் மட்டுமே இருந்தன. மற்ற சீர்திருத்த நடவடிக்கைகளுடன் ஒப்பிடுகையில் இச்சட்டத்தில் நன்கு வரையறுக்கப்பட்ட அட்டவணைப் பட்டியல்கள் உள்ளன. உயிரினங்களை வேட்டையாடுவதும், அழிக்கும் நடவடிக்கையில் ஈடுபடுவதும் தண்டனைக்குறிய குற்றமாகும் என்பதை இச்சட்டம் வலியுறுத்தியது.  
இச்சட்டம் காட்டு விலங்குகள், பறவைகள் மற்றும் தாவரங்களுக்குப் பாதுகாப்பு வழங்குகிறது; இவற்றோடு இணைக்கப்பட்ட துணை நடவடிக்கைகள் அல்லது இடைப்பட்ட பிற நடவடிக்கைகள் ஆகியனவற்றுக்கும் இச்சட்டம் பொருந்தும். சம்மு காசுமீரைத் தவிர இச்சட்டம் இந்தியா முழுவதற்கும் உள்ள அனைத்து மாநிலங்களுக்கும் பொருந்தும் ஒரு சட்டமாகும். சம்மு காசுமீரில் அம்மாநிலத்திற்கென தனி சட்டம் உருவாக்கப்பட்டுள்ளது.
# வன உயிர் பாதுகாப்புச் சட்டம், 1972

## ஆறு பட்டியல்கள்

இச்சட்டத்தில் ஆறு பட்டியல்கள் உள்ளன பட்டியல் I மற்றும் பட்டியல் II முற்றும் பாதுகாக்கப்பட்டவை இப்பட்டியல்களில் உள்ள உயிரினங்களுக்கு ஊறு விளைவிப்போருக்கு இச்சட்டம் கடுமையான தண்டனைகளை வழங்குகின்றது. எடுத்துக்கட்டாக புலிகள், காண்டாமிருகம், டால்பின், நீலத்திமிங்கலம் மற்றும் பனிச்சிறுத்தையை சொல்லலாம்.  
பட்டியல் III மற்றும் பட்டியல் IV ல் உள்ள இனங்களுக்கு ஊறு விளைவிப்போருக்கு சற்றுக் குறைவான தண்டனைகள் வழங்கப்படுகிறது. இவையும் பாதுகாக்கப்பட்டவையாகும்.எடுத்துக்கட்டாக புல்லி மான், கழுதைப்புலி, பிலமிங்கோஸ் மற்றும் குதிரைச்சுவடு நண்டுகளை சொல்லலாம்.  
பட்டியல் V ல் உள்ள விலங்குகள் மட்டும் வேட்டையாட அனுமதிக்கப்படுகின்றன.  
பட்டியல் VI ல் உள்ள தாவரங்கள், வளர்க்கத் தடை செய்யப்பட்டுள்ளன.  
பிரிவு - 9 வேட்டையாடுதல்  
இப்பிரிவின் மூலம் வேட்டையாடுதல் தண்டனைக்குரிய குற்றமாக கருதப்படுகிறது.  
வனவிலங்குகளுக்கு ஊறு விளைவிப்பவர்களுக்கு அபராதம் விதிக்கும் பொருட்டு வனத்துறை, காவல்துறை, மத்திய புலனாய்வு பிரிவு, வனஉயிர் குற்றத்துடப்புத்துறை ஆகியோருக்கு அதிகாரம் வழங்குகிறது. ஏப்ரல் 2010 வரை இச்சட்டத்தின் கீழ் புலிகள் மரணம் தொடர்பாக மொத்தம் 16 குற்றவியல் தீர்ப்புகள் வழங்கப்பட்டன.
# வன உயிர் பாதுகாப்புச் சட்டம், 1972

## வரையறைகள்

- "விலங்குகள்l" நிலம், நீர்வாழ்வன, பறவைகள், பாலூட்டிகள், ஊர்வன மற்றௌம் இவற்றின் இளம் உயிரினங்கள் ஆகியவை விலங்குகள் என்ற சொல்லுக்கும் அடங்கும். மேலும், பறவைகள், ஊர்வனவற்றைப் பொறுத்தவரையில் அவற்றின் முட்டைகளும் இச்சொல்லுக்குள் அடங்கும்.
- "விலங்குகள் சட்டப்பிரிவு"என்பது மண்புழுவைத் தவிர ஏனைய கட்டுப்படுத்தப்பட்ட அல்லது வனவிலங்குகள் முழுவதையுமோ அல்லது அவற்றின் பகுதிகள் பயன்படுத்துவதைக் குறிக்கும்.
- ‘வேட்டை’ என்ற சொல்லில்,
(அ) கொலை, நச்சாக்குதல், பொறிவைத்தல், அல்லது எந்த காட்டு விலங்கையும் பிடிப்பது, மற்றும் இவ்வாறு செய்வதற்கு மேற்கொள்ளப்படும் ஒவ்வொரு முயற்சியும் வேட்டைக்குள் அடங்கும்.
(ஆ) துணை உட்பிரிவு (அ)வில் குறிப்பிடப்பட்ட நோக்கங்களுக்காக எந்த எந்த காட்டு விலங்கையும் விரட்டுதலும் வேட்டைக்குள் அடங்கும்.
- (இ), காயப்படுத்துதல், அழிக்க முயற்சித்தல் அல்லது எந்த ஒரு விலங்கின் உடல் பகுதியை எடுத்தல், அல்லது காட்டு பறவைகள், ஊர்வன போன்றனவற்றின் முட்டைகள், கூடுகள் முதலியவற்றை சேதப்படுத்துவதும் வேட்டையில் சேரும்.
- ’பாடம் செய்தல்’ என்பது பதப்படுத்தல் , தயாரித்தல் அல்லது பதப்படுத்தப்பட்ட பொருள்களை பாதுகாத்தல் எனப்படும்
- "பதப்படுத்தல்" என்பது மண்புழுவைத் தவிர ஏனைய கட்டுப்படுத்தப்பட்ட அல்லது வனவிலங்குகள் முழுவதையுமோ இயற்கையாகவோ அல்லது செயற்கையாகவோ பாடம் செய்ய முயற்சிப்பதைக் குறிக்கும்.  
(அ) கம்பளிகள், தோல்கள், மற்றும் மாதிரிகளுக்காக முழுவதுமாக அல்லது பகுதியாக பாடம் செய்தலை குறிக்கிறது.  
(ஆ) மான் கொம்பு, ஆட்டுக் கொம்பு, காண்டாமிருகக் கொம்பு, இறகு, நகம், பல், கத்தூரி, முட்டைகள், கூடுகள் அனைத்தும் அடங்கும்.  
- பதப்படுத்தாத பாடப்பொருள்" என்பது மண்புழுவைத் தவிர முழு விலங்கு அல்லது அதன் பகுதி பாடம் செய்தலுக்கு முன்னரான உள்ள நிலையைக் குறிக்கிறது. புதியதாக கொல்லப்பட்ட விலங்கு, திமிங்கிலப் புனுகு, கத்தூரி, மற்றும் பிற பொருட்கள் இதில் அடங்கும்.
- ’மண்புழு’ என்பது பட்டியல் 5 இல் சொல்லப்பட்ட இனங்கள்.  
"வன உயிர்" விலங்குகள் ஈக்கள், பட்டாம்பூச்சிகள், கணுக்காலிகள், மீன்கள், அந்துப்பூச்சிகள், நீர் மற்றும் நில வாழ்வன உள்ளிட்ட அனைத்தும் அடங்கும்.
# வன உயிர் பாதுகாப்புச் சட்டம், 1972

## வேட்டை (பிரிவு 9)

இப்பிரிவு வேட்டை என்ற சொல்லுக்கு பொருள் விளக்கம் அளிக்கிறது. வன விலங்குகளை வேட்டையாடுவது தடை செய்யப்பட்டுள்ளது.
# வன உயிர் பாதுகாப்புச் சட்டம், 1972

## உடைமை கொள்ளுதல் (பிரிவு 40-42)

வனவிலங்குகளை உடைமை கொள்ளுதல் மற்றும் உரிமம் பெறுதல் பற்றி இப்பிரிவு விவரிக்கிறது.
# வன உயிர் பாதுகாப்புச் சட்டம், 1972

## பிரிவு - 51 அபராதங்கள்

இப்பிரிவு, வனவிலங்குகளுக்கு ஊறு விளைவிப்பவர்களுக்கு அபராதம் விதிக்கும் பொருட்டு வனத்துறை, காவல்துறை, மத்திய புலனாய்வு பிரிவு, வனஉயிர் குற்றந்துடைப்புத்துறை ஆகியோருக்கு அதிகாரம் வழங்குகிறது.
# வன உயிர் பாதுகாப்புச் சட்டம், 1972

## சட்டத்திருத்தங்கள்

1972 முதல் இன்று வரை பல முறை சட்டத்திருத்தங்கள் மேற்கோள்ளப்பட்டுள்ளன (1982, 1986, 1991, 1993, 2002, 2006, 2013, 2021, 2022)
| 1 | வன உயிர் பாதுகாப்பு சட்டத்திருத்தம் 1982 | 23 | 1982 |  |
| --- | --- | --- | --- | --- |
| 2 | வன உயிர் பாதுகாப்பு சட்டத்திருத்தம் 1986 | 28 | 1986 |  |
| 3 | வன உயிர் பாதுகாப்பு சட்டத்திருத்தம் 1991 | 44 | 1991 |  |
| 4 | வன உயிர் பாதுகாப்பு சட்டத்திருத்தம் 1993 | 26 | 1993 |  |
| 5 | வன உயிர் பாதுகாப்பு சட்டத்திருத்தம் 2002 | 16 | 2002 |  |
| 6 | வன உயிர் பாதுகாப்பு சட்டத்திருத்தம் 2006 | 39 | 2006 |  |
| 7 | வன உயிர் பாதுகாப்பு சட்டத்திருத்தம் 2013 | 2013 |  |  |
| 8 | வன உயிர் பாதுகாப்பு சட்டத்திருத்தம் 2021 | 2021 |  |  |
| - | 9 | வன உயிர் பாதுகாப்பு சட்டத்திருத்தம் 2022 | 18 | 2022 |
# ஈயக் குண்டு

**குண்டு **என்பது****ஈயத்தால் ஆன சிறு-அளவில் உள்ள பந்துகள்/உருண்டைகள் ஆகும். சிதறு துமுக்கிகளில் இவை எறியமாக உபயோகிக்கப்படுகிறது.
# ஈயக் குண்டு

## உற்பத்தி

உருக்கிய ஈயம் கோபுரத்தின் உச்சியில் இருந்து ஊற்றப்படும். பெரும்பாலான திரவங்களைப் போல, உருகிய ஈயத்தை உருண்டையான துளிகளாகமேற்பரப்பு இழுவிசைஆக்குகிறது. கோபுரம் போதுமான உயரம் இருப்பின், வீழ்ச்சியின் போதே ஈயத் துளிகள் கெட்டியாகிவிடும். இவ்வாறு அந்த உருண்டை வடிவை தக்க வைத்துக் கொள்கிறது ஈயம். விழுந்தவுடனே ஈயத்தைக் குளிர்விக்க, கோபுரத்தின் அடியில் தண்ணீர்வைக்கப்பட்டிருக்கும்.  
ஈயத்துடன் வெவ்வேறு அலகுகளில் வெள்ளீயம்,அந்திமனி, மற்றும்ஆர்சனிக் போன்றவற்றை சேர்த்து கலப்புலோகமாக மாற்றுவதால், ஈய குண்டின் கடினம் மாற்ற இயலும்.
# ஈயக் குண்டு

## அளவுகள்

தேவைக்கேற்ப குண்டு பல அளவுகளில் உள்ளன. குண்டின் அளவுகளை எளிதாக கண்டறிய ஒவ்வொரு அளவிற்கும், ஒர் எண் அளிக்கப்பட்டிருக்கிறது.
# ஈயக் குண்டு

## அளவுகள்

### ஈயக் குண்டின் ஒப்பீட்டு அட்டவணை

| 0000 | *பக்*
(மான்) | 5.31 கிராம் (கி) | 9.70மி.மீ (0.380") |  |
| --- | --- | --- | --- | --- |
| 000½ | *பக்* | 4.92 கி | 9.40மி.மீ (0.370") |  |
| 000 | *பக்* | 4.53 கி | 9.14மி.மீ (0.360") |  |
| 00½ | *பக்* | 3.82 கி | 8.60மி.மீ (0.340") |  |
| 00 | *பக்* | 3.49 கி | 8.38மி.மீ (0.330") |  |
| 0 | *பக்* | 3.17 கி | 8.13மி.மீ (0.320") |  |
| #1½ | *பக்* | 2.9 கி | 7.90மி.மீ (0.310") |  |
| #1 | *பக்* | 2.62 கி | 7.62மி.மீ (0.300") |  |
| #2½ | *பக்* | 2.37 கி | 7.4மி.மீ (0.290") |  |
| #2 | *பக்* | 1.91 கி | 6.86மி.மீ (0.270") |  |
| #3½ | *பக்* | 1.7 கி | 6.60மி.மீ (0.260") |  |
| #3 | *பக்* | 1.52 கி | 6.35மி.மீ (0.250") |  |
| #4 | *பக்* | 1.34 கி | 6.09மி.மீ (0.240") |  |
| FF | *வாட்டர்பவுல்*
(நீர்ப்பறவை) | 1.18 கி | 5.84மி.மீ (0.230") |  |
| F (or TTT) | *வாட்டர்பவுல்* | 1.04 கி | 5.59மி.மீ (0.220") |  |
| TT | *வாட்டர்பவுல்* | 0.9 கி | 5.33மி.மீ (0.210") |  |
| T | *வாட்டர்பவுல்* | 0.78 கி | 5.08மி.மீ (0.200") |  |
| BBB | *பேர்டு*
(சிறு பறவை) | 0.66 கி | 4.82மி.மீ (0.190") |  |
| BB | *பேர்டு* | 0.55 கி | 4.60மி.மீ (0.180") |  |
| BB (air gun) | *பேர்டு* | 0.52 கி | 4.57மி.மீ (0.177") |  |
| B | *பேர்டு* | 0.48 கி | 4.50மி.மீ (0.170") |  |
| #1 | *பேர்டு* | 0.4 கி | 4.10மி.மீ (0.160") |  |
| #2 | *பேர்டு* | 0.29 கி | 3.76மி.மீ (0.150") |  |
| #3 | *பேர்டு* | 0.33 கி | 3.6மி.மீ (0.140") |  |
| #4 | *பேர்டு* | 0.21 கி | 3.28மி.மீ (0.130") |  |
| #4½ | *பேர்டு* | 0.19 கி | 3.18மி.மீ (0.125") |  |
| #5 | *பேர்டு* | 0.16 கி | 3.05மி.மீ (0.120") |  |
| #6 | *பேர்டு* | 0.13 கி | 2.77மி.மீ (0.110") |  |
| #7 | *பேர்டு* | 0.1 கி | 2.50மி.மீ (0.100") |  |
| #7½ | *பேர்டு* | 83.59 மில்லிகிராம்
(மிகி) | 2.39மி.மீ (0.095") |  |
| #8 | *பேர்டு* | 70.63 மிகி | 2.26மி.மீ (0.090") |  |
| #8½ | *பேர்டு* | 62.85 மிகி | 2.16மி.மீ (0.085") |  |
| #9 | *பேர்டு* | 48.6 மிகி | 2.01மி.மீ (0.080") |  |
| #10 | *பெஸ்ட்*
(பூச்சி) | 33.04 மிகி | 1.80மி.மீ (0.070") |  |
| #11 | *பெஸ்ட்* | 20.73 மிகி | 1.50மி.மீ (0.060") |  |
| #12 | *பெஸ்ட்* | 12.31 மிகி | 1.30மி.மீ (0.050") |  |
| Dust | *பெஸ்ட்* | 6.48 மிகி அல்லது
அதற்கும் கீழ் | 1.00மி.மீ (0.040") அல்லது
அதற்கும் கீழ் | } |
# ஈயக் குண்டு

## ஈயத்தால் நஞ்சுற்ற பறவை

ஈயக் குண்டுகள் நீர்ப்பறவைகளில் நச்சுத்தன்மையை உண்டாக்குகிறது என்று 1880-களில் ஐக்கிய-அமெரிக்காவில் முதன்முதலாக பதியப்பட்டது. இவை அவற்றின் உடலில் ஊடுருவி, இரைப்பையில் உள்ள அமிலத்தால் சிதைந்து, இரத்த ஓட்டத்தில் கலந்து மரணத்தை உண்டாக்கின. "ஒரு பறவை ஒரேயொரு குண்டை விழுங்கினால், அதன் உயிருக்கு எந்தப் பங்கமும் நேராது, ஆனால் அதன் நோயெதிர்ப்பையும், கருத்தரிப்புத் திறனையும் குறைத்துவிடும். சிறு அளவுகளில் ஆன ஈயம் கூட, அதன் சக்தி சேமிக்கும் திறனைக் குறைத்து, இடம்பெயர்தலை கடினமாக்கிவிடும்.""  
காகம், கழுகு போன்ற தோட்டி விலங்குகள், இவ்வாறு இறந்த சடலங்களை உண்ணுகையில், அதன் உடலில் ஈயத்தின் அளவு உயரும். இவ்வாறு இரண்டாம் நிலை நஞ்சுறுதல் உண்டாகிறது.
# ஈயக் குண்டு

## ஈயத்தால் நஞ்சுற்ற பறவை

### ஈயக் குண்டிற்கு நஞ்சில்லா மாற்றுகள்

**ஐக்கிய அமெரிக்க மீன் மற்றும் வனவிலங்கு சேவையால்**  
| பிசுமத்-வெள்ளீயம் | 97% பிசுமத், மற்றும் 3% வெள்ளீயம் |  |
| --- | --- | --- |
| இரும்பு (எஃகு) | இரும்பு மற்றும் கரிமம் |  |
| இரும்பு-தங்குதன் | ஏதேனும் விகிதத்தில் தங்குதன், மற்றும் >1% இரும்பு |  |
| இரும்பு-தங்குதன்-நிக்கல் | >1% இரும்பு, ஏதேனும் விகிதத்தில் தங்குதன், நிக்கல் 40% வரை |  |
| தங்குதன்-வெண்கலம் | 51.1% தங்குதன், 44.4% தாமிரம், 3.9% வெள்ளீயம், மற்றும் 0.6% இரும்பு, அல்லது 60% தங்குதன், 35.1% தாமிரம், 3.9% வெள்ளீயம், மற்றும் 1% இரும்பு |  |
| தங்குதன்-இரும்பு-தாமிரம்-நிக்கல் | 40-76% தங்குதன், 10-37% இரும்பு, 9-16% தாமிரம், and 5-7% நிக்கல் |  |
| தங்குதன்-அணி | 95.9% தங்குதன், 4.1% பல்லுறுப்பி |  |
| தங்குதன்-பல்லுறுப்பி | 95.5% தங்குதன், 4.5% நைலான் 6 or நைலான் 11 |  |
| தங்குதன்-வெள்ளீயம்-இரும்பு | ஏதேனும் விகிதத்தில் தங்குதன் மற்றும் வெள்ளீயம், மற்றும் >1% இரும்பு |  |
| தங்குதன்-வெள்ளீயம்-பிசுமத் | ஏதேனும் விகிதத்தில் தங்குதன், வெள்ளீயம், மற்றும் பிசுமத். |  |
| தங்குதன்-வெள்ளீயம்-இரும்பு-நிக்கல் | 65% தங்குதன், 21.8% வெள்ளீயம், 10.4% இரும்பு, மற்றும் 2.8% நிக்கல் |  |
| தங்குதன்-இரும்பு-பல்லுறுப்பி | 41.5-95.2% தங்குதன், 1.5-52.0% இரும்பு, and 3.5-8.0% புளோரோ-பல்லுறுப்பி | } |
# ஈயக் குண்டு

## மேலும் பார்க்க

- தோட்டா
# சீதாநதி வனவிலங்கு சரணாலயம்

**சீதாநதி வனவிலங்கு சரணாலயம்** *(Sitanadi Wildlife Sanctuary)* இந்தியாவின் சத்தீசுகர் மாநிலத்தில் உள்ள தம்தரி மாவட்டத்தில் அமைந்துள்ளது . சீதாநதி வனவிலங்கு சரணாலயமானது வனவிலங்கு ஆர்வலர்களை ஆண்டு முழுவதும் கவர்ந்திழுக்கும் ஒரு பிரபலமான சரணலாயமாகும். வன உயிர் பாதுகாப்புச் சட்டம் 1972 இன் படி இச்சரணாலயம் 1974 இல் நிறுவப்பட்டது. 556 சதுரகிலோமீட்டர் பரப்பளவில் கடல் மட்டத்திலிருந்து 327 மற்றும் 736 மீட்டர்களுக்கு இடைப்பட்ட உயரத்தில் இச்சரணாலயம் அமைந்துள்ளது. சீதாநதி இச்சரணாலாயத்தில் தோன்றி பாய்ந்து தியோகட்டுக்கு அருகில் மகாநதியுடன் இணைகிறது. சீதாநதியின் பெயர் இச்சரணாலயத்திற்குச் சூட்டப்பட்டுள்ளது. சீதாநதி வனவிலங்கு சரணாலயம் அதன் பசுமையான தாவரங்கள் மற்றும் செழித்த பல்வேறு விலங்கினங்களால் அறியப்படுகிறது. தனிப்பட்ட மற்றும் பல்வேறு வகையான சிறப்புகளைப் பெற்ற இச்சரணாலயம் மத்திய இந்தியாவில் சிறந்த வன விலங்கு சரணாலயமாக வெளிப்படுவதற்கு பெரும் சாத்தியங்கள் உள்ளன.
# சீதாநதி வனவிலங்கு சரணாலயம்

## விலங்குகள்

சீதாநதி வனவிலங்கு சரணாலயத்தில் காணப்படும் விலங்குகளில் முக்கியமானவை புலி, சிறுத்தை, பறக்கும் அணில், குள்ள நரி, நாற்கொம்பு மான், இந்தியச் சிறுமான், கேளையாடு, காட்டுப்பூனை, முள்ளம்பன்றி, குரங்கு, காட்டெருமை, வரிக் கழுதைப்புலி, தேன் கரடி, காட்டுப்பன்றி, புள்ளிமான், நாகப்பாம்பு, மலைப்பாம்பு ஆகும்.
# சிசுட்டமேடிக் பாட்டனி

**சிசுட்டமேடிக் பாட்டனி**(Systematic Botany) என்பது அமெரிக்க ஐக்கிய நாடுகளிலில் இருந்து வெளிவரும் அறிவியல் இதழ் ஆகும். இந்த அறிவியல் இதழ், மூன்று மாதத்திற்கு ஒருமுறை, குறிப்பாக தாவர வகைப்பாட்டியல் செய்திகளை மட்டும் வெளியிடுகிறது. அமெரிக்க தாவர வகைப்பாட்டியல் அறிஞர்களால் (American Society of Plant Taxonomists), பன்னடுக்கு சரிபார்ப்பு முறையில்(peer review) அலசி, தாவரவியல் வகைப்பாட்டுச் (systematic botany) செய்திகளை வெளியிடுகிறது. 'இதழ் மேற்கோளிடல் ஆய்வுகளின் படி'(Journal Citation Reports) , இந்த இதழ் 2010 ஆம் ஆண்டு 1.897 தாக்க மதிப்பினை(impact facto) ஏற்படுத்தியது.
# சிசுட்டமேடிக் பாட்டனி

## தோற்றம்

இந்த தாவர வகைப்பாட்டியல் ஆய்விதழானது, 1976 ஆம் ஆண்டின் இளவேனிற் காலத்தில், 'டியூக்' பல்கலைக்கழகத்தின் நிதி ஆதரவில் வில்லியம் லூயிசு கல்பர்சன் (William Louis Culberson) என்பவரை முதன்மை இதழாசியராக இருந்து, இந்த இதழ் தொடங்கப்பட்டது ஆகும். தற்போது இந்த இதழின் முதன்மை இதழாசிரியராக, பொய்சு மாநில பல்கலைக் கழகத்தின் யேம்சு எப். சுமித்(James F. Smith, Boise State University) பணி ஆற்றுகிறார்.
# சிசுட்டமேடிக் பாட்டனி

## கட்டுரைச்சுருக்க உருவாக்கலும், உள்ளடக்க குறியிடலும்

இந்த ஆய்வு இதழ்களை, பல முன்னனி அறிவியல் தரவகங்கள் (Agricola (database), Agris (database), BioOne, PubMed, Scirus, Science Citation Index Expanded) உள்ளடக்க உரைகளாகவும், கட்டுரைச்சுருக்கங்களாகவும் (Abstracting and indexing) உருவாக்கிப் பேணுகின்றன. இவற்றை பல முன்னணி அனைத்துலகப் பல்கலைக் கழகங்கள், தங்கள் மாணவர்களின் ஆய்வுரைகளில் மேற்கோள்களாகவும், அறிவியல் நூலாசிரியர்களும் மேற்கோள்களாகவும் ஏற்கின்றனர்.
# மடவலைக் கல்வெட்டு

**மடவலைக் கல்வெட்டு** என்பது, இலங்கையின் தென்பகுதியில் உள்ள மடவலை என்னும் இடத்தில் கண்டெடுக்கப்பட்ட ஒரு சிங்களக் கல்வெட்டு. இது கம்பளையில் இருந்து அரசாண்ட மூன்றாம் விக்கிரமபாகுவுக்கும், மார்த்தாண்டம் பெருமாள் என்பவனுக்கும் இடையிலான ஒரு உடன்படிக்கையைக் குறிக்கிறது. இந்த உடன்படிக்கை, விக்கிரமபாகுவின் ஆட்சிக்குட்பட்ட சில இடங்களின் சுங்கநிலைகளில் மார்த்தண்டம் பெருமாள் ஆட்களை நியமிப்பது பற்றியது. இது யாழ்ப்பாண அரசுக்கும், கம்பளை அரசுக்கும் இடையிலான ஒப்பந்தம் எனக் கருதப்படுகிறது.
# மடவலைக் கல்வெட்டு

## உள்ளடக்கம்

இந்தக் கல்வெட்டு கம்பளை இராச்சியத்தில் உள்ள சிங்குருவானை, பலவிட்டை, மாத்தளை, தும்பறை, சாகமை துன்ரட்டை ஆகிய பகுதிகளின் சுங்க நிலைகளை மார்த்தாண்டம் பெருமாள் குறிப்பிட்ட சில பிராமணர்களின் பொறுப்பில் விடுவது குறித்து மார்த்தாண்டம் பெருமாளும், மூன்றாம் விக்கிரமபாகுவும் இணங்கிக்கொண்டது பற்றிக் கூறுகிறது. குறித்த பிராமணர்களின் பெயர்கள் கல்வெட்டில் உள்ளனவாயினும் அவை வாசிக்கக்கூடிய அளவுக்குத் தெளிவாக இல்லை.
# மடவலைக் கல்வெட்டு

## பின்னணி

14 ஆம் நூற்றாண்டின் முற்பகுதியில் இலங்கைத் தீவில் இருந்த இராச்சியங்களில் யாழ்ப்பாண இராச்சியம் பலம் வாய்ந்ததாக இருந்தது. கம்பளை இராச்சியம் யாழ்ப்பாண அரசுக்குத் திறை செலுத்திவந்தது. இராசாவலிய, நிக்காய சங்கிரகய போன்ற சிங்கள நூல்கள், யாழ்ப்பாண அரசின் வரி சேகரிப்பாளர்கள் கம்பளை இராச்சியத்தில் இருந்ததாகக் கூறுகின்றன. இவர்களூடாக யாழ்ப்பாண அரசன் கம்பளை இராச்சியத்தில் வரி பெற்று வந்தான். மடவலைக் கல்வெட்டுக் குறிப்பிடும் உடன்படிக்கை மேற்சொன்ன வரி சேகரிப்புத் தொடர்பான நியமனமே எனலாம். கம்பளை இராச்சியத்தின் அரசனுடன் செய்துகொள்ளப்பட்ட உடன்படிக்கை ஆதலால், உடன்படிக்கையின் மறு தரப்பான மார்த்தாண்டம் பெருமாள் ஒரு அரசனாகவோ அல்லது ஒரு அரசின் பிரதிநிதியாகவோ இருப்பதே பொருத்தம். இக்கல்வெட்டுக் குறித்து ஆய்வு செய்த பரணவிதான, மார்த்தாண்டம் பெருமாள் யாழ்ப்பாண இராச்சியத்தின் அரசர்களுள் ஒருவனாக வைபவமாலை கூறும் மார்த்தாண்ட சிங்கையாரியனாக இருக்கலாம் என்கிறார். மார்த்தாண்டம் பெருமாள் ஒரு அரசன் எனக் கொள்ளத்தக்க வகையில் எவ்வித குறிப்பும் கல்வெட்டில் இல்லாததால், உடன்படிக்கைக் காலத்தில் மார்த்தாண்டன் இன்னும் அரசனாகாத இளவரசனாகவே இருந்திருக்கக்கூடும் என்றும், யாழ்ப்பாண அரசன் வரோதய சிங்கையாரியன் சார்பில் இந்த உடன்படிக்கையை மார்த்தாண்டன் செய்திருக்கலாம் என்றும் பத்மநாதன் கருதுகிறார். இக்காலப் பகுதியில் இடம்பெற்ற யாழ்ப்பாண இராச்சியத்தின் கம்பளைப் படையெடுப்புக்குப் பின்னர் இது இடம்பெற்றிருக்கலாம் என்பதும் அவரது கருத்து.  
கம்பளைக்கு எதிராக 1359ல் யாழ்ப்பாணத்து அரசன் மேற்கொண்ட படையெடுப்பு முற்றாகத் தோல்வியுற்றதாகச் சிங்கள நூல்கள் குறிப்பிட்டாலும், மடவலைக் கல்வெட்டும், கோட்டகமைக் கல்வெட்டும் மேற்படி படையெடுப்பு கம்பளை அரசனான மூன்றாம் விக்கிரமபாகுவைப் பணிய வைத்தது என்பதையும், அதன் விளைவாக யாழ்ப்பாண இராச்சியம் இலங்கையில் அதன் முதன்மையான இடத்தைத் தக்கவைத்துக்கொண்டது என்பதையும் காட்டுகின்றன.
# மடவலைக் கல்வெட்டு

## காலம்

இக்கல்வெட்டு கி.பி. 1359 ஐ அண்டிய காலப்பகுதியைச் சேர்ந்தது.
# தாவர வகைப்பாட்டியல்

**தாவர வகைப்பாட்டியல்** (Plant taxonomy) அல்லது பாகுபாட்டியல் என்பது தாவர உயிரினங்களைக் கூட்டங்களை, அறிவியல் முறைப்படி, அவற்றின் பொதுவான இயல்புகளைக் கொண்டு பிரித்தல் ஆகும். ஒரு உயிரினக் கூட்டம் (taxa), (கூட்டங்கள்=taxon) வகைப்பாட்டியல் வரிசைமுறையில், ஒரு தனித்துவ இடத்தைப் பெறுகிறது.
இவ்வாறாக உயிரினக் கூட்டங்கள், நேர்முக, இறங்கு, படிப்படியான, அடுக்குவரிசையில், ஒவ்வொரு உயிரின்தோடும் முடிகிறது. இதனால் அனைவரும் ஏற்றுக்கொள்ளத்தக்க, பெயரீட்டுத் தரநிலையானது, (taxonomic rank), வகைப்பாட்டியல் அடுக்குமுறையாக ( taxonomic hierarchy) உருவாகிறது.
# தாவர வகைப்பாட்டியல்

## பெயர் தோற்றம்

இலத்தீனிய மொழியில் இருந்து, ஆங்கிலம் உள்ளிட்ட பல மேற்கத்திய மொழிகள் பிறந்தன. மேலும், இதற்கு கிரேக்கமும் துணை நின்றன. எனவே, மேற்கத்திய அறிவியல் அறிஞர்கள் தங்களுக்குள்ளே அறிவியல் கருத்துக்களைப் பரிமாற்றம் செய்து கொள்ளவும், கலந்துரையாடலுக்கும் பொதுவான ஒரு முறை தேவைப்பட்டது. இம்முறையால், தங்களுக்குள் துறை சார் அறிவும், அனுபவமும் பகிரப்பட்டு வளரும் என்பதை ஏற்றுக் கொண்டனர். எனவே, அம்மொழிகளில் இருந்து, 'ஒழுங்குமைவு, முறை' என்ற இரு சொற்களைக் கொண்டு, 'வகைப்பாட்டியல்' (Taxonomy)என்ற சொல்லை உருவாக்கினர்.
( *taxis*, "arrangement", and *-nomia*, "அறிவியல் முறை")
கார்லசு லின்னேயசு என்ற சுவீடிய உயிரியலாளர், இன்றைய உயிரியல் வகைப்பாட்டியலின் தந்தை என அழைக்கப்படுகிறார். அவரின் வகைப்பாட்டியல் முறை, லின்னேயன் வகைப்பாட்டியல் முறை (Linnaean classification) என அழைக்கப்படுகிறது. அவர் உயிரினங்களை இரு பெயரீட்டு முறையில் (binomial nomenclature) பெயரிட்டு அழைத்தார். அவர் தொடங்கிய வகைப்பாட்டியல் முறைமை,, இன்று பல அறிவியல் முனைப்புகளினால் பல மடங்கு வளர்ந்துள்ளது.